യുവാവിനെ കുത്തി കൊലപ്പെടുത്താന് ശ്രമിച്ച സഹോദരങ്ങള് അറസ്റ്റില് കൊല്ലം: യുവാവിനെ കുത്തി കൊലപ്പെടുത്താന് ശ്രമിച്ച കേസിലെ പ്രതികളായ സഹോദരങ്ങളായ യുവാക്കളെ പോലീസ് പിടികൂടി. തൃക്കോവില്വട്ടം ചേരിക്കോണം സൗമ്യാ ഭവനില് രാജീവ് 40, സഹോദരനായ സജീവ് 38 എന്നിവരാണ് പിടിയിലായത്. ചേരിക്കോട് സ്വദേശിയായ വേണുവിന്റെ മകന് ഉണ്ണിക്കാണ് കുത്തേറ്റത്. വൈകുന്നേരങ്ങളില് ഉണ്ണിയും കൂട്ടുകാരും പ്രതിയായ സജീവിന്റെ വീടിന്റെ സമീപം തമ്ബടിക്കുന്നതും മൊബൈല് ഫോണ് ഉപയോഗിക്കുന്നതും നേരത്തെ സജീവ് വിലക്കിയിരുന്നു. കഴിഞ്ഞ ദിവസം സജീവും ഭാര്യയുമായുണ്ടായ വഴക്കിനിടെ ഇടപെട്ട ഉണ്ണിയെ സജീവ് മര്ദിച്ചിരുന്നു. ഇതിനെ തുടര്ന്ന് കഴിഞ്ഞ ദിവസം രാത്രി വീടിനടുത്ത് എത്തിയ യുവാവിനേയും കൂട്ടുകാരനേയും പ്രതികള് തടഞ്ഞ് നിര്ത്തി. പരസ്പരമുളള വക്കേറ്റത്തെ തുടര്ന്ന് സജീവ് കൈയയ്യില് കരുതിയിരുന്ന കത്തി ഉപയോഗിച്ച് ഉണ്ണിയുടെ വാരിയെല്ലിന് സമീപം ആഴത്തില് കുത്തി ഗുരുതരമായി പരിക്കേല്പ്പിക്കുകയായിരുന്നു. സംഭവത്തില് ഉണ്ണിയുടെ പിതാവിനും സുഹൃത്തിനും പരുക്കേറ്റു. ഉണ്ണി പാരിപ്പളളി മെഡിക്കല് കോളജ് ആശുപത്രിയില് തീവ്രപരിചരണ വിഭാഗത്തില് ചികിത്സയിലാണ്. കണ്ണനല്ലൂര് സബ് ഇന്സ്പെക്ടര്മാരായ ഡി.സജീവ്, തുളസീധരന്പിളള, എ.എസ്.ഐ. മെല്വിന് റോയി, ജോസ്, സി.പി.ഒമാരായ സുധ, മനു എന്നിവരടങ്ങിയ സംഘമാണ് പ്രതികളെ പിടികൂടിയത്. ഇവരെ റിമാന്ഡ് ചെയ്തു.